D

A D (de) ye a cuatrena letra de l'alfabeto aragonés y tercera d'as consonants. O suyo nombre ye de.

En aragonés
En aragonés o grafema <d> representa o fonema dental oclusivo sonoro: Ortografía de l'aragonés. AAL

 En a suya realización oclusiva [d]: delera ([de'leɾa]), dula (['dula]), doliquera ([doli'keɾa]), dient (['djen]), dandaliar ([danda'ljaɾ]), fondo (['fondo]), espuenda ([es'pwenda]), conduta ([kon'duta]), mandria (['mandɾja]), caldereta ([kalde'ɾeta]).
 En a suya realización aproximant [ð] cado (['kaðo]), fada (['faða ]), tieda (['tjeða]), bardo (['baɾðo]), tordoleta ([toɾðo'leta]), fardacho ([faɾ'ðatʃo]).

En bellas parlas se da a realización muda [Ø] cuan se troba en situación intervocalica. Se recomienda en istos casos a suya escritura: vilada ([bi'laða] u [bi'laa]), peladizo ([pela'ðiθo] u [pela'iθo]), verdadera ([beɾða'ðeɾa] u [beɾða'eɾa]).

En os dialectos en que s'elide a vocal final en o cherundio -ndo, s'ha d'escribir tamién a "d", pero ista ye muda: charrando/charrand ([tʃa'rando]/[tʃa'ran]), temendo/temend ([te'mendo]/[te'men]), sentindo/sentind ([sen'tindo]/[sen'tin]).

 Significaus d'a D 
 Vehíclos: En as matriclas, indica que o vehíclo viene d'Alemanya.
 Bioquimica: en mayuscla simbolo de l'acido aspartico.
 Economía: simboliza a demanda.
 Educación: En os sistemas de calificacions escolars d'o países anglosaxons significa suspender una asignatura.
 Matematicas: en mayuscla yera emplegata por os romanos ta referir-se a o numero cincocientos.
 Musica: en a escala anglochermanica correponde a la nota re.
 Politica: a sobén ye una sigla ta indicar partiu democrata.
 Quimica: en mayuscla simbolo d'o Deuterio. Ye tamién o nombre d'una vitamina.
 SI: en minuscla simbolo de deci.
 Informatica: Lenguache de programación D.

 Simbolos derivaus 
 Đ.
 Ď.

Referencias

 Vinclos externos 

Categoría:Alfabeto aragonés
Categoría:Alfabeto latino